**ПЛАН-ПРОГРАМА ЗА ДЕЙНОСТТА НА НАРОДНО ЧИТАЛИЩЕ "ТРАКИЯ-1930” кв. ЛОЗОВО, гр. БУРГАС**

**ЗА 2021 год.**

1. **УВОД**

НЧ „Тракия-1930” е основано през 1930г. В продължение на 90 години развива културно-просветна дейност и достолепно отстоява присъствието си в сърцата на жителите на кв.Лозово. Дейността му се развива в три насоки: библиотечно-информационна, любителска художествено-творческа и културна. Чрез книжния си фонд, библиотеката запълва информационните нужди на читателите от всички възрасти, като поддържа общодостъпна библиотека с читалня. Читалището е организатор на културни прояви, местни празници и чествания.

**2. АНАЛИЗ**

● **СИЛНИ СТРАНИ**

-Запазени са, обогатени и развити народните обичаи и традиции като: кукерски игри, лазаруване, коледуване и др.

 -Създадени са условия за развитие и изява на творческите способности на младото поколение, като се включват децата в различни занимания по интереси.

 -Библиотечната дейност

 -Школата за народни хора и танци

● **СЛАБИ СТРАНИ**

 **-**Стара материална база, нуждаеща се от ремонт

 -Недостатъчен финансов ресурс

 -Липса на компютърни и интернет услуги

● **ПРЕДИМСТВА**

 **-**НЧ „ Тракия-1930” е единствен културен център в квартала, който работи целогодишно.

**● ЗАКОНОВА БАЗА**

Читалището ползва публична общинска собственост като за дейността си се ръководи от Закона за народните читалища, Устава на читалището, Закона за обществените библиотеки и Вътрешните правила за финансово управление и контрол

**● МИСИЯ**

Мисията на читалището е ориентирана към съхраняване и развитие на българските традиции и народни обичаи, разширяване на съдържателния и социален обхват на читалищната дейност за привличане на по-широк кръг от населението и в същото време да се утвърди като съвременен културен център.

**● ВИЗИЯ**

Със своята културно – просветна дейност читалището работи за съхраняването на българския дух, език и култура. Чрез реализиране на целите, описани в устава, успешно да задоволява потребностите на жителите на кв.Лозово.

**● ЦЕННОСТИ**

Включването на децата в разнообразната читалищна дейност създава условия за откриване, развитие и изява на творческите им способности.

Изпълненията на любителските състави имат за цел да приобщят децата към чудния свят на музикалното и танцовото изкуство, фолклора и традициите.

Възпитаване на любов към книгата.

1. **ОСНОВНИ ЦЕЛИ**

Основните цели на НЧ”Тракия-1930” са да задоволяват потребностите на жителите на кв. Лозово, свързани с развитие и обогатяване на културния живот, социалната и образователната дейност в квартала;

-Запазване, обогатяване и развитие на народните обичаи и традиции в кв.Лозово като: кукерски игри, лазаруване, коледуванеи др.;

-Възпитаване и утвърждаване на националното ни самосъзнание

-Разширяване знанията на гражданите и приобщаване към ценностите и постиженията на науката, изкуството и културата

**-**Осигуряване на достъп до информация

1. **ДЕЙНОСТИ**

Една от основните дейности на читалището е читалищната библиотека. Тя се ползва с голям интерес от преобладаващото младо население в квартала. За съжаление през последните години средствата за закупуване на нови книги са крайно недостатъчни, за да се задоволят читателските потребности и интереси. Това е и единствената библиотека в квартала, която учениците ползват за разработването на теми, есета, доклади, реферати , решаване на тестове по математика и литература. Затова е необходимо да се обогатява непрекъснато библиотечния фонд с нови справочници, енциклопедии, есета, тестове и др. Те изискват по-голям финансов ресурс , който е непосилен за бюджета на читалището. В тази насока се разработват проекти за попълване на библиотечния фонд.

Традиция са организираните от читалището празници, изложби и народни обичаи като:

- Кукеровден – кукерски игри;

- 1-ви март – изработка на мартенички, изложба, закичване за здраве;

- 8-ми март – празник с жените от квартала;

-Първа пролет – екоакция „Чист и приветлив Бургас” – почистване на зелените площи около библиотеката и парка на квартала;

-Лазаровден –народен обичай - лазарски песни и игри във всеки дом

 -Ден на книгата – Запознаване с живота и творчеството на детски писатели- мероприятието се провежда с деца от детската градина

 -„Шарен, писан Великден „– Велики четвъртък – боядисване и украса на яйца

 -Подреждане на Великденска изложба – обредни хлябове, козунаци, майсторски нашарени яйца, хармонично допълнени с етнографска експозиция, плетива, тъкани и цветя

 - Ден на Земята –окопаване и засаждане на дръвчета

 -„Тайнството на Библиотеката” – първи библиотечен урок на децата от предучилищна възраст към ОДЗ №11, филиал Лозово

 -24-ти май – Ден на българската просвета и култура и на славянската писменост и Празник на кв. Лозово – Концертна програма

 - 1-ви юни – Ден на детето – детско шоу с клоун, фокуси, музика, забавни игри, много изненади и награди

 - спортни игри на открито

 -„Здравей, Лято!”- насърчаване на дейности за пълноценното оползотворяване свободното време на децата и младежите

 -1-ви ноември – Ден на нар. будители – беседа, витрина

**-**1-ви декември – Световен ден на борбата срещу СПИН – здравна беседа с младежите на тема СПИН

 **-**Коледуване – народна традиция – Коледари обхождат домовете като пеят коледарски песни и отправят пожелания на домакините

 -Посрещане на Дядо Коледа - детски празник

В продължение на 6 год. към дейността на читалището успешно функционира клуб за изучаване на български народни хора и танци. Клубът се посещава с голям интерес от различни възрастови групи.

От месец септември 2016 г. открихме клуб „Аеробика“ за любителите на спорта.

**Изготвил: Стоянка Алексиева**

***Секретар на читалище”Тракия-1930”***